Document ID: 32008R0446

Регламент (ЕО) № 446/2008 НА КОМИСИЯТА
от 22 май 2008 година
за адаптиране на определени квоти за червен тон за 2008 година съгласно член 21, параграф 4 от Регламент (ЕИО) № 2847/93 на Съвета относно установяването на система за контрол, приложима към общата политика в областта на рибарството
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 2847/93 на Съвета от 12 октомври 1993 година относно установяването на система за контрол, приложима към общата политика в областта на рибарството (1), и по-специално член 21, параграф 4 от него,
като има предвид, че:
(1)
В Регламент (ЕО) № 41/2007 на Съвета (2) се определя количеството червен тон, което може да подлежи на риболов от страна на риболовни съдове на Общността през 2007 г. в Атлантическия океан, на изток от 45o западна дължина, и в Средиземно море.
(2)
Франция и Италия са надвишили своите квоти за улов на червен тон през 2007 г.
(3)
Въз основа на изчерпването на дела на Общността, риболовът на червен тон от кораби, плаващи под флага на или регистрирани в Кипър, Гърция, Испания, Малта или Португалия, беше забранен с Регламент (ЕО) № 1073/2007 на Комисията (3).
(4)
Регламент (ЕО) № 1073/2007 влезе в сила преди Кипър, Гърция, Испания, Малта и Португалия да са изчерпили квотите си. Квотите, неизползвани от тези държави-членки през 2007 г., възлизат на 438,6 тона.
(5)
Регламент (ЕО) № 40/2008 на Съвета (4) определя количеството червен тон, което може да се лови през 2008 г. в споменатите зони.
(6)
Целесъобразно е да се извърши приспадане от квотите за улов на червен тон за 2008 г. на Франция и Италия и приспаднатите количества да се разпределят съответно между държавите-членки, чиито риболовни дейности са били спрени преди изчерпването на квотите им.
(7)
Мерките, предвидени в настоящия регламент, са в съответствие със становището на Комитета пo рибарство и аквакултури,
ПРИЕ НАСТОЯЩИЯ РЕГЛАМЕНТ:
Член 1
Квотите за червен тон (Thunnus thynnus) за 2008 година, отпуснати на Франция и Италия, се намаляват и приспаднатите количества се разпределят на Гърция, Испания, Кипър, Малта и Португалия за 2008 година, както е посочено в приложението.
Член 2
Настоящият регламент влиза в сила на седмия ден след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 22 май 2008 година.

Labels: 6